open-index/open-wikipedia-markdown huggingface dataset:
Μπλιντά

Η **Μπλιντά** () είναι πόλη στην Αλγερία. Είναι η πρωτεύουσα της ομώνυμης επαρχίας και βρίσκεται περίπου 45 χλμ. νοτιοδυτικά του Αλγερίου, της πρωτεύουσας της χώρας. Το όνομα *Μπλιντά*, δηλαδή *μπουλαϊντά*, είναι υποκοριστικό της αραβικής λέξης *μπελντά*, που σημαίνει πόλη. 

Σύμφωνα με την απογραφή του 2008 έχει 331.779 κατοίκους, από 249.553 το 1998 σημειώνοντας αύξηση 2,95% κατ' έτος. 

## Γεωγραφία και φυσικά χαρακτηριστικά
Η Μπλιντά είναι γνωστή ως η πόλη των ρόδων λόγω του μεγάλου αριθμού τους στους κήπους της. 

Η Μπλιντά περιβάλλεται από περιβόλια και κήπους, σε υψόμετρο 190 μ. πάνω από τη θάλασσα, στους πρόποδες της οροσειράς του Άτλαντα, στο νότιο άκρο της εύφορης πεδιάδας Μιτιντζά, και στη δεξιά όχθη της εξόδου του ποταμού Ουέντ ελ Κεμπίρ από το φαράγγι του Σιφά. Το άφθονο νερό αυτού του ρεύματος παρέχει ενέργεια για μεγάλα αλεστήρια καλαμποκιού και πολλά εργοστάσια και επίσης παρέχει νερό στα συντριβάνια και τους κήπους της πόλης. Η Μπλιντά περιβαλλόταν από τείχος με έξι πύλες ενώ το Πορτ Μιμιέχ, βρισκόταν στην κορυφή ενός απότομου λόφου στην αριστερή όχθη του ποταμού. 

Το κοντινό φαράγγι του Σιφά είναι βιότοπος του απειλούμενου μακάκου της Μπαρμπαριάς, του *Macaca sylvanus*. 
αριστερά|μικρογραφία|Ο τάφος του Σιντ-Αχμέντ Ελ-Κεμπίρ.

## Ιστορία
δεξιά|μικρογραφία|Τζαμί Αλ-Καουθάρ
Η Μπλιντά ιδρύθηκε τον 16ο αιώνα και ιδρυτής της ήταν ο Αχμέντ Ελ-Κεμπίρ, ο οποίος έχει ταφεί στο Σιντί Ελ-Κεμπίρ. Η πόλη έχει ιδιαίτερο γαλλικό χαρακτήρα με καλοσχεδιασμένες οδικές αρτηρίες, τζαμιά και εκκλησίες. 

Η πόλη καταλαμβάνει τη θέση ενός στρατιωτικού σταθμού κατά την εποχή των Ρωμαίων, αλλά η σημερινή πόλη φαίνεται να χρονολογείται από τον 16ο αιώνα, όπου ιδρύθηκε από τους Μαυριτανούς. Ένα τζαμί κτίστηκε με εντολή του Χαϊρεντίν Μπαρμπαρόσα, ενώ υπό τους Τούρκους η πόλη απέκτησε κάποια σημασία. Το 1825 καταστράφηκε σχεδόν ολοκληρωτικά από έναν σεισμό αλλά γρήγορα ανεγέρθηκε σε κοντινή τοποθεσία. 

Το 1867, ένας άλλος σεισμός κατέστρεψε την Μπλιντά. 

Για πολύ καιρό η Επαρχία της Μπλιντά φιλοξενούσε ένα σύμπλεγμα πόλεων που ομιλούσαν βερβερικές γλώσσες. Η διάλεκτος Αμαζίγκ της περιοχής σχετίζεται με την Ταμαζίγκτ των βουνών του Άτλαντα. Η Μπλιντά είναι ιδιαίτερα κοντά στο είδος της καβυλιακής γλώσσας που ομιλούνται ανατολικά της επαρχίας του Αλγερίου και παραδοσιακά θεωρείται ως ενδιάμεσος σταθμός μεταξύ της καβυλιακής και της γλώσσας Σενουά που είναι εγγενής στο βορειοανατολικό τμήμα της χώρας. 

## Κλίμα
Το κλίμα στην Μπλιντά είναι μεσογειακό (Κλιματική ταξινόμηση Κέππεν *Csa*). Τον χειμώνα σημειώνονται περισσότερες βροχοπτώσεις από ότι το καλοκαίρι. Η μέση ετήσια θερμοκρασία στη Μπλιντά είναι 17,9 °C. Περίπου 791 χιλιοστά βροχόπτωσης πέφτουν ετησίως.

## Παραπομπές


Κατηγορία:Πόλεις της Αλγερίας
Ανθρώπινα δικαιώματα στην Κύπρο

Τα **ανθρώπινα δικαιώματα στην Κύπρο** προστατεύονται από το σύνταγμα της Κυπριακής Δημοκρατίας. Ωστόσο, υπάρχουν αναφορές για παραβιάσεις ανθρωπίνων δικαιωμάτων των μειονοτήτων, δημοκρατικών ελευθεριών, δικαιωμάτων των κρατουμένων και των γυναικών, θρησκευτικών ελευθεριών, καθώς και ελευθεριών όπως αυτές του τύπου και του λόγου.

Σε ορισμένες περιπτώσεις, το Ευρωπαϊκό Δικαστήριο Ανθρωπίνων Δικαιωμάτων αποφάνθηκε ότι η Τουρκία ήταν υπεύθυνη για συνεχείς παραβιάσεις της Ευρωπαϊκής Σύμβασης για τα Ανθρώπινα Δικαιώματα στη Δημοκρατία της Κύπρου ως αποτέλεσμα της τουρκικής Εισβολής το 1974 και της συνεχούς κατοχής του 37% του εδάφους της. Όσον αφορά τα ανθρώπινα δικαιώματα σε περιοχές που βρίσκονται υπό τον έλεγχο της κυβέρνησης της Κυπριακής Δημοκρατίας, σύμφωνα με την έκθεση του αμερικανικού υπουργείου εξωτερικών του 2010 για τα ανθρώπινα δικαιώματα, υπήρχαν αναφορές για κακομεταχείριση από την αστυνομία και εξευτελιστική μεταχείριση ατόμων που βρίσκονταν υπό κράτηση και αιτούντων άσυλο, καθώς και περιπτώσεις διακρίσεων και βίας ενάντια σε μέλη μειονοτικών ομάδων. Η εμπορία γυναικών για σεξουαλική εκμετάλλευση φέρεται να ήταν ένα πρόβλημα. Αναφέρθηκαν περιπτώσεις βίας εναντίον γυναικών και παιδιών.

## Παραπομπές

Κυπρος
Κατηγορία:Σελίδες με μη επιθεωρημένες μεταφράσεις
Κατηγορία:Κοινωνία της Κύπρου
Κυπρος
Ανδρόνικος Ταρχανειώτης

Ο **Ανδρόνικος Ταρχανειώτης** ήταν βυζαντινός αξιωματούχος του 13ου αιώνα από την Οικογένεια Ταρχανειώτη.

Ο Ανδρόνικος ήταν γιος του Νικηφόρου Ταρχανειώτη και της Μαρίας Παλαιολογίνας αδελφής του αυτοκράτορα Μιχαήλ Η´. Γεννήθηκε το 1238 και παντρεύτηκε την κόρη του Ιωάννη Α΄ Δούκα της οποίας δεν διασώζεται το όνομα. Από τον θείο του Μιχαήλ Η΄ του δόθηκε σαν δώρο γάμου ο τίτλος του "μέγα κοντόσταυλου"*.

Ήταν από το [[1267]] ή 68 *άρχων'' της Αδριανούπολης και όλης της γύρω περιοχής όπου κι έμεινε με την σύζυγο του μετά τον γάμο τους . Ήταν άρχων ως το 1271 δυσαρεστημένος με τον Μιχαήλ Η΄ εγκατέλειψε την Αδριανούπολη κι αυτομόλησε στον πεθερό του, το μόνο γνωστό για την μετέπειτα ζωή του είναι ότι απεβίωσε από πανούκλα το 1283.

## Παραπομπές


Ανδρονικος
Κατηγορία:Βυζαντινοί του 13ου αιώνα
Κατηγορία:Μεγάλοι Κονόσταυλοι
Κατηγορία:Βυζαντινοί άρχοντες
Η Εβίτα δεν κοιμάται πια εδώ

***Η Εβίτα δεν κοιμάται πια εδώ*** (πρωτότυπος τίτλος: *Eva no duerme*) είναι αργεντίνικη ταινία του 2015 σε σκηνοθεσία και σενάριο του Πάμπλο Αγουέρο.

## Πλοκή
Η ταινία περιγράφει λεπτομερώς τη μοίρα της σορού της Εβίτα Περόν, από το θάνατό της στις 26 Ιουλίου 1952 μέχρι την τελευταία άφιξή της στο νεκροταφείο La Recoleta τον Οκτώβριο του 1976, όπου βρίσκεται από τότε. Η πλοκή χωρίζεται σε τρεις ενότητες, με πρωταγωνιστές τον ταριχευτή της σορού, τον στρατό που τη μεταφέρει σε μια μυστική τοποθεσία και την απαγωγή του Πέδρο Εουχένιο Αραμπούρου από τους επαναστάτες.

## Παραπομπές

## Εξωτερικοί σύνδεσμοι
* 

Κατηγορία:Αργεντινικές ταινίες
Κατηγορία:Ισπανόφωνες ταινίες
Κατηγορία:Ταινίες του 2015
Μοναστήρι του Ευαγγελισμού της Θεοτόκου στο Βαγκάν

Το **Μοναστήρι του Ευαγγελισμού της Θεοτόκου** είναι μοναστήρι της Σερβικής Ορθόδοξης Εκκλησίας το οποίο βρίσκεται στο χωριό Βαγκάν (Σερβική Δημοκρατία της Βοσνίας). Πρόκειται για προστατευμένο κτίριο.  

Το σημερινό χρονολογείται από το 1870, αν και αναφέρεται σε αρκετά προηγούμενα ταξιδιωτικά βιβλία και χρονικά. Μετά την πτώση του Ντόμπρουν, ο μοναχός της Μονής Ντόμπρουν εγκαταστάθηκε στη γύρω περιοχή. Περίπου δώδεκα πρεσβύτεροι που ζούσαν στη μονή Ντόμπρουν έζησαν  στο μοναστήρι του Βαγκάν. Το μοναστήρι έχει καεί αρκετές φορές, αλλά οι κάτοικοι της περιοχής το έχουν ανακαινίσει.  

## Παραπομπές

Κατηγορία:Σερβικά Ορθόδοξα μοναστήρια στη Βοσνία και Ερζεγοβίνη
Ροτρούδη του Εσμπαί

Η **Ροτρούδη του Εσμπαί** (*Chrodtrudis*, περί το 690 - 724) ήταν η πρώτη σύζυγος του Καρόλου Μαρτέλου Μαγιορδόμου και πραγματικού κυβερνήτη του βασιλείου των Φράγκων (718 - 741). Ο γιος της ήταν ο Πιπίνος ο Βραχύς πρώτος Βασιλέων των Φράγκων από την Δυναστεία των Καρολιδών, εγγονός της ήταν ο κορυφαίος αυτοκράτορας Καρλομάγνος. 

## Πατρότητα

Η Ροτρούδη ήταν κόρη του Λάμπερτ Β΄ του Εσμπαί αν και η πατρότητα έχει αμφισβητηθεί από πολλούς, μερικές φορές καταγράφεται ως *"Ροτρούδη του Τρίερ"*. Η πληροφορία που σχετίζει την οικογένεια της Γερτρούδης με τους επισκόπους του Τρίερ είναι η αναφορά ότι ο Γκυ κόμης του Χόρνμπακ και μετέπειτα ηγούμενος του Φοντενέλ ήταν *"προπίνκιους"* του Καρόλου Μαρτέλου. Η ορολογία αυτή έχει σχέση με συγγένεια μέσω κάποιας γυναίκας, αδελφός ή ξάδελφος μέσω συζύγου ή ξάδελφος με γάμο, ο Γκυ ήταν γιος του Αγίου Λούντουιν επισκόπου του Τρίερ και αδελφός του Μίλο επισκόπου του Τρίερ. Ο συγγραφέας Κριστιάν Σετιπανί (γεν. 1961) στο έργο του σχετικά με τους προγόνους του Καρλομάγνου που βασίζεται σε μελέτες παλιότερων ιστορικών (1915) συμπεραίνει ότι το *"προπίνκιους"* σημαίνει αδελφός, η Ροτρούδη συνεπώς ήταν για τον Σετιπανί κόρη του Αγίου Λούντουιν επισκόπου του Τρίερ.

Ο Κριστιάν Σετιπανί επιστρέψει αργότερα στο θέμα με την ανάλυση των απόψεων του Μεσαιωνικού ιστορικού Ρίτσαρντ Γκέρμπερντίνγκ που πίστευε ότι η Ροτρούδη προερχόταν από τον Οίκο των Ροβερτιδών. Μετά την νέα μελέτη καταλήγει στο συμπέρασμα ότι ο Κάρολος Μαρτέλος είχε τρεις συζύγους, ο Γκυ ήταν συγγενής των άλλων δύο. Ο Σετιπάνι καταλήγει στο τελικό συμπέρασμα ότι η Ροτρούδη ήταν κόρη του Λάμπερτ Β΄ του Εσμπαί, αδελφός της ήταν ο Ροβέρτος Α΄ του Εσμπαί. Η Ροτρούδη είχε άλλη μια αδελφή την Λάνντραντα που παντρεύτηκε τον Σίγκραμνους, κόμη του Εσμπαί. Η Λάνντραντα και ο Σίγκραμνους ήταν γονείς του Αγίου Χρόντεγκανγκ, επισκόπου του Μετς. Ο Κάρολος Μαρτέλος και η Ροτρούδη είχαν άλλη μία κόρη την Λάνντραντα που πολλές φορές αναφέρεται εσφαλμένα σαν σύζυγος του Σίγκραμνους.

## Οικογένεια

Με τον σύζυγό της Κάρολο *Μαρτέλο* μαγιορδόμο της Αυστρασίας, της Νευστρίας και βασιλιά των Φράγκων η Ροτρούδη απέκτησε:

* Καρλομάν π.711-754, μαγιορδόμος στην Αυστρασία.
* Πεπίνος ο *Βραχύς* π.714-768, μαγιορδόμος στην Αυστρασία, στη Νευστρία και μετά βασιλιάς των Φράγκων.
* Χίλτρουντ π.715-754, παντρεύτηκε τον Όντιλο των Αγιλολφιδών δούκα της Βαυαρίας.
* Λαντράντε.
* Άουντα 722-755;, παντρεύτηκε τον Τιερρύ Δ΄ κόμη του Ωτίν.

## Παραπομπές


## Πηγές

*Settipani, Christian, Les Ancetres de Charlemagne, Paris, 1989
*Gerberding, Richard A., The Rise of the Carolingians and the Liber Hisgtoriae Francorum, Oxford University Press, 1987
*Claussen, M. A., The Reform of the Frankish Church: Chrodegang of Metz and the Regula Canonicorum in the Eighth Century, Cambridge University Press, 2004

Κατηγορία:Δυναστεία των Μεροβιγγείων
Τεχεράνη (ταινία)

Η **"Τεχεράνη"** (αγγλικά: Tehran) είναι βρετανικό-ιταλικό θρίλερ του 1946 σε σκηνοθεσία Τζιάκομο Τζεντιλόμο και Ουίλιαμ Φρέσμαν. Πρωταγωνιστεί ο Ντέρεκ Φαρρ στο ρόλο του Πέμπερτον Γκραντ, ενός βρετανού αξιωματικού πληροφοριών, ο οποίος ανακαλύπτει ένα σχέδιο για τη δολοφονία του Προέδρου των Ηνωμένων Πολιτειών Φραγκλίνου Ρούζβελτ κατά την διάρκεια της Διάσκεψης της Τεχεράνης του Β' Παγκοσμίου Πολέμου. Παίρνουν επίσης μέρος οι ηθοποιοί Μάρτα Λάμπαρ, Μάνινγκ Ουίλευ και Πάμελα Στίρλινγκ. Η ταινία προβλήθηκε και με τον εναλλακτικό τίτλο "Συνωμοσία στην Τεχεράνη".

## Υπόθεση
Το 1943, ο Τσόρτσιλ, ο Στάλιν και ο Ρούσβελτ συναντώνται στη διάσκεψη της Τεχεράνης για να συμφωνήσουν το σχέδιο για την εισβολή των συμμάχων στην Ευρώπη.

Ο Βρετανός αξιωματικός Πέμπερτον Γκραντ ενώ προσπάθει να εντοπίσει τη μπαλαρίνα Νάταλι Τρουμπέτζιν, που την είχε συναντήσει πριν από την έναρξη του πολέμου, ανακαλύπτει μια δολοφονική συνωμοσία. Μια οργάνωση που συμμετέχουν διεθνείς εμπόροι όπλων, με επικεφαλής τον Πωλ Σέρεκ, οι οποίοι δεν μπορούν να αντέξουν οικονομικά και δεν επιθυμούν το τέλος του πολέμου σχεδιάζουν να δολοφόνησουν τον Αμερικανό Πρόεδρο Ρούσβελ κατά την επίσκεψή του στην Τεχεράνη.

## Διανομή ρόλων

* Ντέρεκ Φαρρ ως Πέμπερτον Γκραντ 
* Μάρτα Λάμπαρ ως Νάταλι 
* Μάνινγκ Ουίλευ ως Πωλ Σέρεκ 
* Πάμελα Στίρλινγκ ως Χάατι 
* Φίλιπ Ριτζγουέι ως Ράσιντ 
* Τζον Γουόρβικ ως Μακ Μακιντάιρ
* Τζον Σλέιτερ ως Σεργκέι Σοβιέφσκι
* Μακντόναλντ Παρκ ως Ταγματάρχης Γουέλμαν

## Παραπομπές

## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1940
Κατηγορία:Ταινίες του 1946
Κατηγορία:Ταινίες σε σκηνοθεσία Τζιάκομο Τζεντιλόμο
Κατηγορία:Ταινίες σε σκηνοθεσία Ουίλιαμ Φρέσμαν
Κατηγορία:Φιλμ νουάρ
Κατηγορία:Αγγλόφωνες ταινίες
Κατηγορία:Βρετανικές ασπρόμαυρες ταινίες
Κατηγορία:Βρετανικές θρίλερ ταινίες
Η Νύχτα (ταινία, 1961)

***Η Νύχτα*** (πρωτότυπος τίτλος: *La notte*) είναι ιταλική δραματική ταινία του 1961 σε σκηνοθεσία του Μικελάντζελο Αντονιόνι με πρωταγωνιστές τους Μαρτσέλλο Μαστρογιάννι, Ζαν Μορό και Μόνικα Βίτι (με τον Ουμπέρτο Έκο σε έκτακτη εμφάνιση). Γυρισμένη σε τοποθεσίες στο Μιλάνο, η ταινία αναφέρεται σε μια μέρα της ζωής ενός παντρεμένου και άπιστου ζευγαριού και στην επιδείνωση της σχέσης τους. Το 1961, *Η Νύχτα* έλαβε τη Χρυσή Άρκτο στο Διεθνές Φεστιβάλ Κινηματογράφου του Βερολίνου (πρώτη φορά για ιταλική ταινία), καθώς και το Βραβείο Νταβίντ ντι Ντονατέλο για τον Καλύτερο Σκηνοθέτη. *Η Νύχτα* θεωρείται η μεσαία ταινία μιας τριλογίας, που ξεκινά με την *[[Η περιπέτεια (ταινία, 1960)|Περιπέτεια]]* και τελειώνει με την *[[Η Έκλειψη|Έκλειψη]]*.

Στην Ελλάδα την διανομή της ταινίας ανέλαβε η Σκούρας Φιλμς και η πρεμιέρα της πραγματοποιήθηκε στις 13 Νοεμβρίου 1961 στον κινηματογράφο Άστυ της Αθήνας.

## Παραπομπές


Κατηγορία:Ιταλικές ταινίες της δεκαετίας 1960
Κατηγορία:Ιταλικές δραματικές ταινίες
Κατηγορία:Ιταλικές ασπρόμαυρες ταινίες
Κατηγορία:Ταινίες γυρισμένες στο Μιλάνο
Κατηγορία:Ιταλόφωνες ταινίες
Κατηγορία:Ταινίες σε σκηνοθεσία Μικελάντζελο Αντονιόνι
Κατηγορία:Ταινίες σε σενάριο Τονίνο Γκουέρα
Κατηγορία:Νικητές Χρυσής Άρκτου
Κατηγορία:Ταινίες του 1961
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1959

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών [[1959]]** ήταν η 3η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξάχθηκε από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξάχθηκαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό. 

Ο Σπήλιος Γιαννακόπουλος του Παναθηναϊκού Α.Ο. και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.

## Κάτοχοι μεταλλίων

## Παραπομπές


## Εξωτερικοί σύνδεσμοι
*  Ελληνική Φίλαθλη Ομοσπονδία Επιτραπέζιας Αντισφαίρισης — Πρωταθλητές Ελλάδας — Απλό Ανδρών-Απλό Γυναικών (1948–2018) 

Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 1959
Αψυρτίδες νήσοι

thumb|Οι Αψυρτίδες νήσοι. Η Χέρσος επάνω και η Άψωρος κάτω.
**Αψυρτίδες νήσοι** ήταν η ονομασία δύο νησιών στην Αδριατική στα παράλια της Ιλλυρίας,  της  Χέρσου (Τσρες) και της  Αψώρου  (Λόσινι), τα οποία είναι σχεδόν ενωμένα. Το όνομα αναφέρεται στον  Άψυρτο, ο οποίος σύμφωνα με την παράδοση, θανατώθηκε εδώ από την αδελφή του  Μήδεια και τον Ιάσονα. Ο Πτολεμαίος αναφέρει μόνο ένα νησί, την  Άψωρο, στο οποίο τοποθετεί δύο πόλεις την Κρέψα (η σύγχρονη Τσρες) και την  Άψωρο (η σύγχρονη Όσορ), τώρα όλα στην Κροατία.

## Πηγές
*Στέφανος ο Βυζάντιος
*Πλίνιος, Φυσική Ιστορία.  3.26.
*Πτολεμαίος,  Γεωγραφική Υφήγησις.  2.16.13.
*Αυτό το άρθρο ενσωματώνει κείμενο από δημοσίευση που είναι κοινό κτήμα:  Σμιθ Ουίλλιαμ  (1854-1857). " Αψυρτίδες ".  Λεξικό της ελληνικής και ρωμαϊκής γεωγραφίας. Λονδίνο: Τζων Μάρεϊ.
## Παραπομπές


Κατηγορία:Κλασική γεωγραφία
Κατηγορία:Ιστορία της Αδριατικής Θάλασσας
Κατηγορία:Νησιά της Κροατίας
Τεχνητή Λίμνη Αρμίνου

Η **Τεχνητή Λίμνη Αρμίνου** είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στην κοινότητα Άγιος Νικόλαος Πάφου, ενώ μικρό μέρος της βρίσκεται εντός των διοικητικών ορίων της κοινότητας Αρμίνου.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε χωμάτινο φράγμα με κεντρικό αργιλικό πυρήνα, η κατασκευή του οποίου ξεκίνησε τον Ιούλιο του 1995 και ολοκληρώθηκε τον Δεκέμβριο του 1998. Τον ίδιο μήνα λειτούργησε και η τεχνητή λίμνη (ταμιευτήρας).

Η Τεχνητή Λίμνη Αρμίνου έχει χωρητικότητα 4,3 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Διαρίζο. Η Τεχνητή Λίμνη Αρμίνου κατασκευάστηκε για να εξυπηρετεί τρεις λειτουργίες: α) εκτροπή, μέσω σήραγγας, 15,7 εκατομμυρίων κυβικών μέτρων νερού το χρόνο προς την Τεχνητή Λίμνη Κούρη, β) η παροχή νερού για άρδευση των παραποτάμιων περιοχών και γ) ο εμπλουτισμός του υπόγειου υδροφορέα κατάντι του φράγματος.

Η Τεχνητή Λίμνη Αρμίνου αποτελεί μέρος του Σχεδίου Νότιου Αγωγού.

Η Τεχνητή Λίμνη Αρμίνου υπερχείλισε τέσσερις φορές από την ημέρα κατασκευής της έως σήμερα:

* 19 Δεκεμβρίου 2012

* 6 Ιανουαρίου 2015

* 15 Ιανουαρίου 2019
* 7 Ιανουαρίου 2020

Η Τεχνητή Λίμνη Αρμίνου εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Αρμίνου υπάρχουν τα εξής είδη ψαριών: ιριδίζουσα πέστροφα, καφετιά πέστροφα, κυπρίνος, κουνουπιέρης, κοκκινοφτέρα, βλίκα και ηλιόψαρο.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές
* 
* 
* 
* 

## Εξωτερικοί σύνδεσμοι
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Πάφου
Κατηγορία:Τεχνητές λίμνες της Κύπρου
Κατηγορία:Αρμίνου
Κατηγορία:Άγιος Νικόλαος Πάφου
Τουγκέλα

Ο **Τουγκέλα** (αγγλ. *Tugela River*, ζουλού *Thukela*, αφρικάανς *Tugelarivier*) είναι ένας από τους σημαντικότερους ποταμούς στη Νότια Αφρική και ο μεγαλύτερος ποταμός στην επαρχία Κουαζούλου-Νατάλ, με μήκος 502 χιλιόμετρα.

## Γενικά
Ο Τουγκέλα πηγάζει στο Μοντ-ω-Σουρς των Ορέων των Δρακόντων (Ντράκενσμπεργ) και πέφτει κατά 947 μέτρα στους Καταρράκτες Τουγκέλα. Από το Μοντ-ω-Σουρς πηγάζουν επίσης παραπόταμοι των δύο μεγαλύτερων ποταμών της Νότιας Αφρικής, του Οράγγη και του Βάαλ. Σε όλο τον ρου του, μήκους 502 χιλιομέτρων, ο Τουγκέλα κατευθύνεται γενικώς προς τα δυτικά-νοτιοδυτικά και εκβάλλει στον Ινδικό Ωκεανό, σε γεωγραφικές συντεταγμένες πλάτος 29°13΄31΄΄ Νότιο και μήκος 31°29΄54΄΄ Ανατολικό. Η λεκάνη απορροής του Τουγκέλα έχει έκταση περί τα 29.100 τ.χλμ.. Τρία φράγματα έχουν ανεγερθεί στον ποταμό, τα εξής (κατά σειρά στον ρου του):

* Το Φράγμα Γούντστοκ (*Woodstock*), που εγκαινιάσθηκε το 1982 και δημιουργεί λίμνη χωρητικότητας 373 εκατομμυρίων κυβικών μέτρων.
* Το Φράγμα Ντρηλ (*Driel Barrage Dam*).
* Το Φράγμα Σπίενκοπ (*Spioenkop*), που εγκαινιάσθηκε το 1972.

Οικισμοί κτισμένοι στις όχθες του ποταμού είναι η κωμόπολη Κολένσο και το χωριό Μπεργκβίλ.

## Παραπόταμοι
thumb|left|Βρετανικά στρατεύματα διασχίζουν τον Τουγκέλα κατά τον Β΄ Πόλεμο των Μπόερς.
Ο μεγαλύτερος παραπόταμος του Τουγκέλα είναι ο Ποταμός του Βουβαλιού (*Buffalo River* / *Mzinyathi* / *Buffelsrivie*), που πηγάζει επίσης από τα Όρη των Δρακόντων, κοντά στον λόφο Ματζούμπα. Υπάρχουν επίσης ο Μικρός Τουγκέλα, ο Κλιπ, ο Μοόι, ο Μπλαντ Ρίβερ (παραπόταμος του Ποταμού του Βουβαλιού), ο Σάντεϊς (Sundays River), ο Ινγκαγκάνι και ο Ποταμός του Βουσμάνου (Bushman River).

Η μάχη του Μπλαντ Ρίβερ, κατά την οποία οι Μπόερς υπό τον Αντρίς Πρετόριους νίκησαν τον βασιλιά των Ζουλού Ντινγκάν στις 16 Δεκεμβρίου 1838, έδωσε στον ποταμό αυτόν το όνομά του, που σημαίνει «ποταμός του αίματος», επειδή οι Μπόερς είπαν ότι είχε κοκκινίσει από το αίμα των πολεμιστών των Ζουλού. Λίγο παρακάτω, στο πέρασμα Ρορκς Ντριφτ, έγινε σαράντα χρόνια αργότερα η ομώνυμη μάχη του πολέμου των Βρετανών με τους Ζουλού.

## Πανίδα
Στο σύστημα του ποταμού Τουγκέλα ζει το κιτρινόψαρο του Νατάλ *(Labeobarbus natalensis)*, ψάρι της οικογένειας των κυπρινιδών ενδημικό της επαρχίας Κουαζούλου-Νατάλ. Αυτό απαντάται σε ποικίλα ενδιαιτήματα, από τους πρόποδες των Ορέων των Δρακόντων μέχρι την παραλιακή πεδινή περιοχή.

* Ο αστεροειδής 1323 Τουγκέλα (Tugela), που ανακαλύφθηκε το 1934, πήρε το όνομά του από τον ποταμό.

## Δείτε επίσης
* Διάσχιση του Τουγκέλα

## Παραπομπές


Τουγκελα
Αντώνιος ο Χαλκιδεύς

Ο αδελφός **Αντώνιος ο Χαλκιδεύς** (ιταλ. *Fra Antonio da Negroponte*, λατ. *Frater Antonius de Negreponte*, 15ος αιώνας) ήταν Ιταλός ζωγράφος της πρώιμης αναγεννησιακής περιόδου, πιθανότατα Βενετός πάροικος της ενετοκρατούμενης την εποχή εκείνη Εύβοιας, όπου και γεννήθηκε.

Ο Αντώνιος εργάσθηκε κυρίως στην Πάδουα και στη Βενετία. Το στιλ της ζωγραφικής του μοιάζει με εκείνο του Μπαρτολομέο Βιβαρίνι. Από τα έργα του ξεχωρίζει η «Ένθρονος Παναγία με το Θείο Βρέφος», που βρισκόταν σε παρεκκλήσιο του ναού του Αγίου Φραγκίσκου της Αμπέλου στο Καστέλο της Βενετίας.

## Πηγές
* Farquhar, Maria: *Biographical catalogue of the principal Italian painters*, επιμ. Ralph Nicholson Wornum, εκδ. Woodfall & Kinder, Angel Court, Skinner Street, Λονδίνο 1855. Ψηφιοποιημένο από τη ''Googlebooks'' στις 27 Ιουνίου 2006, σελ. 112.
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 159

Κατηγορία:Ιταλοί ζωγράφοι
Κατηγορία:Ζωγράφοι της Αναγέννησης
Ματθαίος Αουρογκάλους

Ο **Ματθαίος Αουρογκάλους** (*Matthäus Aurogallus*, γερμ. *Matthäus Goldhahn*, 1490 – 10 Νοεμβρίου 1543) ήταν Γερμανός Βοημός γλωσσολόγος. Γεννήθηκε στο Χόμουτοφ της Βοημίας με το όνομα **Ματτάους Γκόλντχαν** και αργότερα εκλατίνισε το επώνυμό του όπως συνήθιζαν οι λόγιοι της Αναγεννήσεως, μεταφράζοντας τη σημασία του στη λατινική: *Goldhahn* = «χρυσή κότα». Ο Αουρογκάλους διετέλεσε Καθηγητής της εβραϊκής γλώσσας στο Πανεπιστήμιο της Βιτεμβέργης όπου υπήρξε συνάδελφος του Μελάγχθονος και του Λούθηρου. Βοήθησε τον Λούθηρο στην αναθεώρηση της μεταφράσεως της Παλαιάς Διαθήκης και συνεισέφερε σημαντικά στην ακαδημαϊκή μελέτη της εβραϊκής.

## Μερικά έργα του
* *Compendium Hebreae Chaldeaequae grammatices* (= «Σύνοψη εβραϊκής και χαλδαιικής γραμματικής»), γράφτηκε το 1523–25, εκδόθηκε στη Βιτεμβέργη το 1531
* *De Hebraeis, urbium, regionum, populorum, fluminum, montium, & aliorulocorum, nominibus*, εκδ. Βιτεμβέργη 1526, Βασιλεία 1539 & 1543
* *Chronik der Herzöge und Könige von Böhmen* (= «Χρονικό των Δουκών και των Βασιλέων της Βοημίας»), χαμένο έργο
* *Hebräisch historisch-geographisches Reallexicon* (= «Εβραϊκό ιστορικογεωγραφικό λεξικό»), 1526-1539

## Παραπομπές


Κατηγορία:Γερμανοί γλωσσολόγοι
Κατηγορία:Βοημοί
Ποντικονήσι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.335521,
          39.047887
        ]
      }
    }
  ]
}

Το **Ποντικονήσι** ή **Ποντικονήσι Αρτεμισίου**, γνωστό και ως **Αρτεμισία**, είναι νησίδα στη βόρεια Εύβοια και την Περιφερειακή Ενότητα Εύβοιας.

## Γεωγραφικά στοιχεία
Το Ποντικονήσι είναι μικρή πευκόφυτη νησίδα πολύ κοντά στο βορειότερο άκρο, το Ακρωτήριο Αρτεμίσιο, της Εύβοιας. Βρίσκεται στα ανατολικά-βορειοανατολικά του ακρωτηρίου αυτού και το κοντινότερο σημείο του απέχει 1,2 χιλιόμετρο από την ακτή της Εύβοιας. Από την ηπειρωτική ακτή της Μαγνησίας απέχει ελάχιστη απόσταση 10,4 χιλιόμετρα (ή 5,7 ναυτικά μίλια), ενώ από τη Σκιάθο 11,2 χιλιόμετρα. Διοικητικώς υπάγεται στον Δήμο Ιστιαίας-Αιδηψού της Περιφερειακής Ενότητας Εύβοιας (πρώην Νομός Ευβοίας) και σύμφωνα με την απογραφή 2011 είναι ακατοίκητο. Αναφέρεται επίσημα για πρώτη φορά το 1961 να απογράφεται στην τότε κοινότητα Αγριοβοτάνου. 

Είναι το βορειότερο νησί ή νησίδα της Περιφερειακής Ενότητας Εύβοιας, με γεωγραφικές συντεταγμένες του κέντρου του πλάτος 39°02΄52΄΄ Βόρειο και μήκος 23°20΄09΄΄ Ανατολικό.

Το Ποντικονήσι έχει μήκος σχεδόν 1 χιλιόμετρο (στον άξονα βορειοανατολικά-νοτιοδυτικά), πλάτος περίπου μισό και μέγιστο υψόμετρο περί τα 11 μέτρα. Διαθέτει αρκετό πράσινο. Σε απόσταση 700 μέτρων στα νοτιοανατολικά του βρίσκεται μια πολύ μικρότερη βραχονησίδα, το Πρασονήσι. Επίσης, κοντά στο Ποντικονήσι υπήρχε και άλλο (τρίτο) νησάκι, η Μυόνησος των αρχαίων, που στον ισχυρό σεισμό του 1758 καταποντίστηκε και χάθηκε.

### Ο φάρος
Στη βορειοανατολική ακτή του Ποντικονησιού ανεγέρθηκε το 1907 φάρος με ύψος πύργου 19 μέτρα, ενώ το ύψος του φωτός του πάνω από την επιφάνεια της θάλασσας (εστιακό ύψος) είναι 62 μέτρα. Είναι φάρος Α΄ κλάσεως και χαρακτηρίζεται ένας από τους καλύτερους του ελληνικού φαρικού δικτύου.

## Σημείωση
Δεν πρέπει να συγχέεται με το Ποντικόνησο Ευβοίας (μία από τις 10 νησίδες των Πεταλιών). 

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στο Ποντικονήσι Αρτεμισίου 
* Θαλασσινή βόλτα στο Ποντικονήσι από το https://www.youtube.com/

## Παραπομπές


Κατηγορία:Νησιά της Ελλάδας
Κατηγορία:Δήμος Ιστιαίας - Αιδηψού
Αλκαέστ

Ο όρος **αλκαέστ** (*alkahest*) είναι έννοια της αλχημείας. Πρόκειται για ένα υποθετικό υλικό που διαλύει τα πάντα, δίνοντάς τους υγρή μορφή. Είναι δηλαδή ένας **γενικός [[διαλύτης]]**, ικανός να διαλύσει κάθε άλλη ουσία, ακόμα και τον χρυσό. Εξαιτίας των αντιλαμβανόμενων πολύτιμων ιατρικών εφαρμογών του αλκαέστ, οι αλχημιστές ενδιαφέρονταν για το κατά πόσο μπορούσε να υπάρξει.

## Ετυμολογία
Το όνομα «αλκαέστ» πιστεύεται ότι επινοήθηκε από τον Παράκελσο τον 16ο αιώνα και προέρχεται από παρόμοιες λέξεις της αραβικής γλώσσας, όπως το «αλκάλι», κατά τον Γκλάουμπερ από τη φράση *alcali est*, ενώ άλλοι υποστηρίζουν ότι έχει γερμανική προέλευση, από το *all-Geist* (παγκόσμιο πνεύμα). Είχε ωστόσο αρχικώς διαφορετική σημασία. Συγκεκριμένα στο έργο του *De viribus membrorum* (= «Περί των δυνάμεων των μελών»), ο Παράκελσος γράφει:

 

Η συνταγή του ίδιου του Παράκελσου βασιζόταν στο οξείδιο του ασβεστίου, το οινόπνευμα και το ανθρακικό κάλιο. Αυτός ο συνδυασμός χρησιμοποιείται ακόμα και σήμερα από πολλούς χημικούς: μετά από λουτρό σε υδροξείδιο του καλίου με αιθανόλη τα γυάλινα σκεύη του εργαστηρίου καθαρίζουν τελείως, με τη διάλυση κάθε ακαθαρσίας. Ο Παράκελσος πίστευε ότι το αλκαέστ συνδεόταν με τη φιλοσοφική λίθο.

## Προβλήματα με την έννοια
Το σοβαρότερο ίσως δυνητικό πρόβλημα με την έννοια του αλκαέστ είναι ότι, αν διαλύει τα πάντα, τότε δεν θα μπορεί να κρατηθεί μέσα σε δοχείο, επειδή θα το διέλυε. Ωστόσο, ο αλχημιστής Ειρηναίος Φιλαλήθης συγκεκριμενοποίησε την έννοια στο ότι το αλκαέστ διέλυε μόνο σύνθετα υλικά/ουσίες στα στοιχειώδη συστατικά τους. Επομένως ένα δοχείο κατασκευασμένο από ένα καθαρό στοιχείο (όπως ο μόλυβδος) δεν θα διαλυόταν από το αλκαέστ. Στη σύγχρονη εποχή το νερό αποκαλείται μερικές φορές «γενικός διαλύτης» ή «παγκόσμιος διαλύτης», επειδή μπορεί να διαλύσει πολύ μεγάλη ποικιλία ουσιών, εξαιτίας της μεγάλης πολικότητας του μορίου του και του επαμφοτερίζοντα χαρακτήρα του.

## Ο διάδοχος του Παράκελσου
Μετά την εποχή του Παράκελσου, ο Φραγκίσκος Μερκούριος φαν Χέλμοντ ενδιαφέρθηκε για τον μετασχηματισμό των μετάλλων, για τεχνικές διαχωρισμού των καθαρών από τα ανάμικτα μέρη της φύσεως και, ιδίως, για μια ουσία, που αποκαλούσε «το υγρό αλκαέστ». Δεχόταν ότι αυτή η ουσία ήταν ένα από τα μεγαλύτερα μυστικά του Παράκελσου και αναφερόταν σε αυτό ως «αδιάφθορο διαλύον ύδωρ», που μπορούσε να αναγάγει κάθε σώμα στις πρώτες ύλες του.

Τα κείμενα του φαν Χέλμοντ υπαινίσσονται ακόμη προγενέστερες, μεσαιωνικές περιγραφές μιας ουσίας που ονομαζόταν **σαλ αλκάλι** (*sal alkali*). Αυτό με τη σειρά του φαίνεται ότι ήταν ένα διάλυμα καυστικού καλίου σε οινόπνευμα, το οποίο διαλύει πολλές ουσίες. Ο φαν Χέλμοντ περιέγραψε μια διαδικασία στην οποία το δικό του αλκαέστ (σαλ αλκάλι) επενεργούσε σε ελαιόλαδο. Το αποτέλεσμα περιγραφόταν ως «γλυκό έλαιο», το οποίο ήταν η γλυκερόλη.

## Δείτε επίσης
* Αζώθ (αλχημεία)
* Βασιλικόν ύδωρ
* Διάλυμα πιράνχα

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4

Αλκαεστ
Μαρίνα Μπερλουσκόνι

Η **Μαρίνα Μπερλουσκόνι** (ιταλικά: Maria Elvira Berlusconi), (Μιλάνο, 10 Αυγούστου 1966) είναι Ιταλίδα επιχειρηματίας, πρόεδρος της Fininvest και του εκδοτικού οίκου Mondadori Editore. Είναι η μεγαλύτερη κόρη του Ιταλού επιχειρηματία και πολιτικού Σίλβιο Μπερλουσκόνι.

## Πρώτα χρόνια και καριέρα
Η Μαρίνα είναι κόρη του Σίλβιο Μπερλουσκόνι από τον πρώτο του γάμο με την Κάρλα Λουκία Ντάλ Όγκλιο και είναι η αδελφή του επιχειρηματία Πιέρ Σίλβιο Μπερλουσκόνι.

Μετά από τις σπουδές της, εργάστηκε σε διάφορες θέσεις στις επιχειρήσεις των μέσων ενημέρωσης του πατέρα της στην Ιταλία.

Μπήκε στο διοικητικό συμβούλιο της Fininvest το 1994 μαζί με τον αδελφό της Πιέρ Σίλβιο. Το 1995 συμμετείχε στα εγκαίνια του ισπανικού σταθμού Telecinco. Το 1996 έγινε αναπληρωτής πρόεδρος της Fininvest και πρόεδρος του διοικητικού συμβουλίου το 2005.

Είναι επίσης πρόεδρος της εκδοτικής εταιρείας της Ιταλίας Mondadori και πρόεδρος του επενδυτικού σκέλους της Fininvest. 

Το 2011, η Μαρίνα Μπερλουσκόνι είχε δηλώσει ότι ποτέ δεν σκέφτηκε να εισέλθει στην πολιτική. Το 2014, δήλωσε ότι μπορεί αυτό τελικά να συμβεί.

## Προσωπική ζωή
Τον Δεκέμβριο του 2008, η Μαρίνα Μπερλουσκόνι παντρεύτηκε τον Μαουρίτσιο Βανάντια, πρώην χορευτή 
της Σκάλας του Μιλάνου και μαζί απέκτησαν δύο παιδιά.

Το 2007, το Αμερικανικό περιοδικό Forbes την επελέξε στην 33η θέση της πιο ισχυρής γυναίκας στον κόσμο.

## Παραπομπές


Κατηγορία:Ιταλοί επιχειρηματίες
Κάτω Πτεριά Καστοριάς

Η **Κάτω Πτεριά** είναι ορεινό χωριό της περιφερειακής ενότητας Καστοριάς σε υψόμετρο 740 μέτρα.

## Γεωγραφία - Ιστορία
Η Κάτω Πτεριά βρίσκεται δίπλα στα σύνορα της Ελλάδας με την Αλβανία σε απόσταση 24 χλμ. Δ. από την Καστοριά. Στα βόρεια του χωριού υπάρχει το εκκλησάκι της Ζωοδόχου Πηγής, κάθε χρόνο γίνεται πενθήμερες εορταστικές εκδηλώσεις και αναβιώνει το ποντιακό έθιμο της πάλης με έπαθλο ένα μοσχάρι. Αναφέρεται ως *Κάτω Παπράτσκον*  το 1918, μετά την απελευθέρωση, στο ΦΕΚ 259Α - 29/12/1918 να προσαρτάται στην κοινότητα Παπράτσκου που τότε ανήκε στο νομό Φλωρίνης. Το 1926 με το ΦΕΚ 413Α - 22/11/1926 μετονομάζεται σε Κάτω Φτεριάς και το 1940 διορθώνεται σε Κάτω Πτεριά. Σύμφωνα με το σχέδιο Καλλικράτης, μαζί με την Πτεριά και το Ακόντιο αποτελούν την τοπική κοινότητα Πτεριάς που ανήκει στη δημοτική ενότητα Μεσοποταμίας του δήμου Νεστορίου και σύμφωνα με την απογραφή 2011 έχει πληθυσμό 24 κατοίκους.

## Εξωτερικοί σύνδεσμοι

* [Φωτογραφία από το Ναό Ζωοδόχου Πηγής (Κάτω Πτεριά 1965)](http://lyk-esp-kastor.kas.sch.gr/WEB_Program_GYM/KASTORIANA_HTH_ETHIMA/pages/Naos%20Zwodoxoy%20Phghs%20(Katw%20Pteria%201965).htm)  - Εσπερινό Γυμνάσιο Καστοριάς

## Παραπομπές


Κατηγορία:Δήμος Καστοριάς
Κατηγορία:Χωριά της περιφερειακής ενότητας Καστοριάς
Πυρκαγιές στην Αυστραλία το 2019-2020

μικρογραφία|Εικόνες από τον δορυφόρο Aqua της NASA. Οι κόκκινες φωτεινές ενδείξεις είναι πυρκαγιές, ενώ σημειώνονται και πόλεις
Από τον Ιούνιο του 2019 μέχρι και σήμερα η Αυστραλία βιώνει το μεγαλύτερο κύμα πυρκαγιών στην ιστορία της χώρας. Οι καταστροφές που έχουν προκληθεί είναι τεράστιες, αφού οι πυρκαγιές έχουν ήδη κάψει έκταση περίπου 26 εκατομμυρίων στρεμμάτων, κατέστρεψαν περισσότερα από 2.500 κτίρια (συμπεριλαμβανομένων περισσότερων από 1.300 κατοικιών), προκάλεσαν τον θάνατο 28 ανθρώπων και περισσότερων από 1,1 δισεκατομμυρίων ζώων.

## Παραπομπές


Κατηγορία:Αυστραλία
Κατηγορία:Πυρκαγιές
Τσιπριάνο Μέρα

O **Τσιπριάνο Μέρα**(-1975) ήταν Ισπανός αναρχικός και δούλευε ως κτίστης. Διακρίθηκε ως στρατιωτικός ηγέτης στον Ισπανικό Εμφύλιο, ενώ στη τελική φάση του πολέμου έπαιξε σημαντικό ρόλο στο πραξικόπημα εναντίον της κυβέρνησης του Χουάν Νεγρίν. Συνελήφθη στην Ισπανία και εξορίστηκε.

## Πρώτα χρόνια
Ήταν συνδικαλιστής της αναρχικής CNT και έπαιξε σημαντικό ρόλο στην αντιμετώπιση των πραξικοπηματιών το καλοκαίρι του 1936.

Στην αρχή του πολέμου έλεγχε τις αναρχικές πολιτοφυλακές που είχαν cheka το Σινεμά Europa.

## Ισπανικός Εμφύλιος
Στο πόλεμο έγινε ο πιο αναγνωρισμένος αναρχικός στρατιωτικός διοικητής με πολλές στρατιωτικές επιτυχίες, αν και ήταν από τους μεγαλύτερους σε ηλικία αναρχικούς. Αναφέρεται, ότι είχε προτείνει στον Μπουεναβεντούρα Ντουρρούτι λίγο πριν τον θάνατο του, ότι "*η αυτοπειθαρχεία δεν είναι αρκετή, και πρέπει να εφαρμοστεί ο στρατιωτικός νόμος δια της επιβολής βίας*". Ο Μέρα αρχικά δήλωνε υπακοή μόνο τις εντολές της CNT, αλλά σταδιακά αποδέχτηκε την αναγκαιότητα της στρατικοποίησης.

### Επιτυχίες
Λόγω των πολλών επιτυχιών του πήρε προαγωγή  μέχρι και τον βαθμό του αντισυνταγματάρχη του Δημοκρατικού Στρατού. Ειδικότερα, έπαιξε κομβικό ρόλο στην αντιμετώπιση των Ιταλών συμμάχων των εθνικιστών, στη μάχη της Γκουανταλαχάρας καθώς και είχε πλήρη αναγνώριση της αξίας του από τους ανωτέρους του.

### Πραξικόπημα
Είχε κομβικό ρόλο στο πραξικόπημα εναντίον της κυβέρνησης του Χουάν Νεγρίν το 1939.
right|300px|thumb|Ο αναρχικός Τσιπριάνο Μέρα. Διέπρεψε στα πεδία των μαχών ως στρατιωτικός διοικητής. Είχε προτείνει την εφαρμογή του ''manu militari'' στον Ντουρρούτι

## Εξορία, σύλληψη
Μετά το πόλεμο πήγε στη Νότια Αφρική και μετά γύρισε, συνελήφθη και καταδικάστηκε σε θάνατο στην Ισπανία. Απελευθερώθηκε το 1946. Λόγω της συμμετοχής του στο στο πραξικόπημα αλλά και της μικρής φυλάκισης του (πιθανότατα και λόγω της συμμετοχής στο πραξικόπημα εναντίον του Νεγρίν), οι κομμουνιστές συγγραφείς τον κατηγόρησαν για διάφορες πράξεις του.

## Πηγές
* 

## Παραπομπές


Κατηγορία:Ισπανικός Εμφύλιος
Κατηγορία:Ισπανοί αναρχικοί
Σίμπο

Το **Σίμπο** (αγγλικά: Simbo) είναι ένα νησί των Νήσων Σολομώντα και βρίσκεται στη δυτική επαρχία. Ήταν γνωστό στους πρόωρους Ευρωπαίους ως νησί "Έντιστοουν" (Eddystone).

## Γεωγραφία
Το νησί Σίμπο αποτελείται στην πραγματικότητα από δύο κύρια νησιά, ένα μικρό νησί που ονομάζεται Nusa Simbo χωρισμένο από μια λιμνοθάλασσα αλμυρού νερού από μια μεγαλύτερη. Αυτά τα νησιά είναι γνωστά στον τοπικό πληθυσμό ως Mandegugusu, ενώ στους υπόλοιπους κατοίκους των Νήσων Σολομώντα τα νησιά αναφέρονται Σίμπο.
 
Το νησί έχει επίσης ένα ενεργό ηφαίστειο που ονομάζεται "Ove" καθώς και αρκετές λιμνοθάλασσες αλμυρού νερού και μια λίμνη γλυκού νερού.

## Σεισμός
Στις 2 Απριλίου 2007 το Σίμπο επλήγη από έναν τεράστιο σεισμό και στη συνέχεια από τσουνάμι, ο οποίος είναι τώρα γνωστός ως "σεισμός των Νήσων Σολομώντα του 2007". Ένα τσουνάμι των 12 μέτρων κατέστρεψε δύο χωριά στη βόρεια πλευρά του νησιού και σκότωσε 10 ανθρώπους.

## Στη λαϊκή κουλτούρα
Ορισμένες από τις ιστορικές πολιτιστικές πρακτικές στο Σίμπο αναφέρονται στο The Ghost Road, ένα μυθιστόρημα της Πατ Μπάρκερ για τον Ά' Παγκόσμιο Πόλεμο. Ο συγγραφέας χρησιμοποίησε υλικό από την έρευνα του Άρθουρ Μωρίς Χόκαρτ και του ψυχαναλυτή Ουίλιαμ Ρίβερς.

## Παραπομπές

Κατηγορία:Γεωγραφία των νήσων Σολομώντα
Πρελούδια (Σοπέν)

Ο Φρεντερίκ Σοπέν έγραψε έναν μεγάλο αριθμό πρελουδίων για πιάνο, τα οποία συμπεριλαμβάνονται στον κύκλο των 24 Πρελουδίων, Op. 28, καλύπτοντας έτσι όλες τις κλίμακες, ελάσσονες και μείζονες, τα οποία δημοσιεύθηκαν το 1839. Επιπλέον, έγραψε άλλα τρία, το Πρελούδιο σε Ντο# ελάσσονα, Op. 45, ένα σε Λαb μείζονα κι ένα ακόμα σε Μιb μείζονα, το οποίο είναι ημιτελές. Αυτά, πολλές φορές, παίρνουν αντίστοιχα την ονομασία No. 25, 26 και 27. Πιθανόν, ένα από τα πιο γνωστά από αυτά είναι το Νο. 4 σε Μι ελάσσονα και το Νο. 15 σε Ρεb μείζονα.

## Εξωτερικοί σύνδεσμοι
* Brief introduction to Chopin's preludes, with scores and MIDI files at chopinmusic.net
* Préludes Op. 28: Free scores at Musopen
* BBC Discovering Music: Audio Program covering Chopin's Opus 28 Preludes
* , Jeffrey Kallberg

*
Κατηγορία:Συνθέσεις του 1834
Κατηγορία:Συνθέσεις του 1839
Κατηγορία:Συνθέσεις του 1841
Κατηγορία:Μουσική με αφιέρωση
Μαυροκόλυμπος

Ο **Μαυροκόλυμπος** είναι ποταμός στην επαρχία Πάφου. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Μαυροκόλυμπου, η οποία παρέχει νερό ύδρευσης σε μια μεγάλη περιοχή. Έχει μήκος περίπου 15 χιλιόμετρα. Πηγάζει από τα βουνά που βρίσκονται μεταξύ των κοινοτήτων Τσάδα και Στρουμπί (σε υψόμετρο 600 μέτρων) και εκβάλει στη θαλάσσια περιοχή της Κισσόνεργας.

## Παραπομπές


Κατηγορία:Ποταμοί της Επαρχίας Πάφου
Βαλέρια Μπρούνι Τεντέσκι

Η **Βαλέρια Μπρούνι Τεντέσκι** (*Valeria Bruni Tedeschi*, 16 Νοεμβρίου 1964) είναι Ιταλίδα-Γαλλίδα ηθοποιός, σεναριογράφος και σκηνοθέτης. Η ταινία της *[[A Castle in Italy]]* (2013) ήταν υποψήφια για Χρυσό Φοίνικα στο Φεστιβάλ Κινηματογράφου των Καννών 2013.

## Βιογραφία
Η Μπρούνι Τεντέσκι γεννήθηκε στο Τορίνο της Ιταλίας. Όπως και η μικρότερη αδερφή της, Κάρλα Μπρούνι, κατοικεί μόνιμα στη Γαλλία. Οι δυο αδερφές είναι δίγλωσσες καθώς η οικογένειά τους μετακόμισε στο Παρίσι το 1973, υπό τον φόβο απαγωγής και αργότερα υπό τον φόβο τρομοκρατίας των Ερυθρών Ταξιαρχιών. Κατέχει και ιταλική και γαλλική υπηκοότητα. Η μητέρα της είναι Ιταλίδα με γαλλική καταγωγή. Ο πατέρας της είναι Ιταλός.

Η Τεντέσκι είχε σχέση με τον Γάλλο ηθοποιό Λουί Γκαρέλ από το 2007 έως το 2012. Μαζί υιοθέτησαν ένα κορίτσι από τη Σενεγάλη το 2009.

## Επιλεγμένη φιλμογραφία

## Σημαντικές εμφανίσεις στην τηλεόραση
Εμφανίστηκε σε ένα επεισόδιο της τηλεοπτικής σειράς *[[In Treatment (Italian TV series)|In Treatment]]* (2013).

## Σκηνοθεσία
Η πρώτη της ταινία ως σκηνοθέτης, *[[It's Easier for a Camel...]]*, απέσπασε βραβεία στο Φεστιβάλ Κινηματογράφου της Τριμπέκα το 2003 και στο Γυναικείο Φεστιβάλ Κινηματογράφου Ankara Flying Broom το 2004. Βραβεύτηκε ως Καλύτερη Ταινία Πρωτοεμφανιζόμενου Σκηνοθέτη με το Louis Delluc Prize. Ήταν υποψήφια στο 25ο Φεστιβάλ Κινηματογράφου της Μόσχας. Σύμφωνα με τον Tim Palmer, η ταινία αποτελεί χαρακτηριστικό παράδειγμα του σύγχρονου γαλλικού κινηματογράφου, αναφερόμενος στους σκηνοθέτες που συνδέουν εύστοχα τον κινηματογράφο της διανόησης με τον λαϊκό κινηματογράφο, τοποθετώντας την Μπρούνι Τεντέσκι στην ομάδα σκηνοθετών όπως οι François Ozon, Maîwenn le Besco, Sophie Fillières, Serge Bozon etc.

Το 2007, η Μπρούνι Τεντέσκι σκηνοθέτησε την ταινία *[[Actrices]]* (μτφ : *Γυναίκες Ηθοποιοί*) που κέρδισε το Ειδικό Βραβείο Επιτροπής στο Φεστιβάλ Κινηματογράφου των Καννών την ίδια χρονιά.

## Παραπομπές


## Εξωτερικοί σύνδεσμοι

*

Κατηγορία:Γάλλοι σκηνοθέτες κινηματογράφου
Κατηγορία:Ιταλοί σκηνοθέτες κινηματογράφου
Τεχνητή Λίμνη Αργάκας

Η **Τεχνητή Λίμνη Αργάκας** είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στη Μακούντα, ενώ μικρό μέρος της βρίσκεται εντός των διοικητικών ορίων των κοινοτήτων Κυνούσα και Αργάκα.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε λιθόρριπτο φράγμα, η κατασκευή του οποίου ολοκληρώθηκε το 1964. Την ίδια χρονιά λειτούργησε η τεχνητή λίμνη (ταμιευτήρας).

Η Τεχνητή Λίμνη Αργάκας έχει χωρητικότητα 0,99 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Μακούντα. Η Τεχνητή Λίμνη Αργάκας κατασκευάστηκε για να εξυπηρετεί αρδευτικούς σκοπούς.

Η Τεχνητή Λίμνη Αργάκας υπερχειλίζει σχεδόν κάθε χρόνο.

Η Τεχνητή Λίμνη Αργάκας εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Αρμίνου υπάρχουν τα εξής είδη ψαριών: λαβράκι, γατόψαρο, αλβούρνος, κυπρίνος, κουνουπιέρης και κοκκινοφτέρα.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Πάφου
Κατηγορία:Τεχνητές λίμνες της Κύπρου
Κατηγορία:Μακούντα
Κατηγορία:Κινούσα
Κατηγορία:Αργάκα
Κατάλογος βιβλικών τόπων

Αυτός είναι ένας ανολοκλήρωτος κατάλογος των μερών που αναφέρονται στη Αγία Γραφή. Αναφέρονται μόνο μέρη τα οποία έχουν λήμμα στην Βικιπαίδεια. Δείτε επίσης τον κατάλογο βιβλικών θέσεων ελάσσονος σημασίας για τοποθεσίες που δεν έχουν λήμμα.

## Καινή Διαθήκη

## Παραπομπές
Λειβάδι (ποταμός)

Ο **Λειβάδι** είναι ποταμός στην επαρχία Πάφου. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Πωμού, η οποία παρέχει νερό άδρευσης σε μια μεγάλη περιοχή. Έχει μήκος 15 χιλιόμετρα. Πηγάζει από υψόμετρο 1040 μέτρων, στο δάσος της Πάφου. Εκβάλει βόρεια της κοινότητας Πωμού.

## Παραπομπές


Κατηγορία:Ποταμοί της Επαρχίας Πάφου
Μπάμπης Σαρηγιαννίδης

Ο **Μπάμπης Σαρηγιαννίδης** είναι Έλληνας ηθοποιός του θεάτρου, του κινηματογράφου και της τηλεόρασης καθώς και καθηγητής δραματικής τέχνης (ΠΕ18-41).

## Πρώτα χρόνια και προσωπική ζωή
Γεννήθηκε το 1953 στα Μέταλλα Σερρών. Στα εφηβικά του χρόνια ασχολείται με τον κλασσικό αθλητισμό και συγκεκριμένα με το αγώνισμα του Βάδην (συμμετοχή με την εθνική ομάδα στους Βαλκανικούς αγώνες εφήβων). Το 1971 προσλαμβάνεται στα ΕΛΤΑ και παίρνει μέρος στους πανελλήνιους και βαλκανικούς αγώνες ταχυδρομικών διανομέων.

Σπούδασε στη δραματική σχολή Κρατικού Θεάτρου Βορείου Ελλάδας και  στη σχολή Σύγχρονου Χορού Θεσσαλονίκης της K. Αγραφιώτη (1976-1979).

Το 1979 έρχεται στην Αθήνα και συνεργάζεται με τον Μίνω Βολανάκη. Συμμετέχει ενεργά στη δημιουργία των Θεάτρων  Βράχων (Βύρωνα, Πετρούπολης, Νίκαιας) μαζί με τους Μ Βολανάκη , Γ Βόγλη, Κ Αγραφιώτη κ.α.

Είναι πρόεδρος στο Σωματείο «Φίλοι Μίνου Βολανάκη», αντιπρόεδρος του Κέντρου Μελέτης Χορού Ισιδώρας και Ραϋμόνδου Ντάνκαν  και μέλος του ΔΣ του Διαδημοτικού Δικτύου  Πολιτισμού Βύρωνα & Δάφνης-Υμηττού.

## Καριέρα

### Θέατρο

### Κινηματογράφος

### Τηλεόραση

### Εκπαίδευση
Το 1989 -1992 βοηθάει αφιλοκερδώς να ανέβουν  στη Σιβιτανίδειο  Σχολή οι παραστάσεις  «Χαρτοπαίχτης» Χουρµούζη, «Φωνάζει ο κλέφτης» Ψαθά). Όταν  δημιουργούνται τα πολυκλαδικά προσλαμβάνεται στη Σχολή στην αρχή ως ωρομίσθιος και κατόπιν ως αναπληρωτής καθηγητής Δραματικής Τέχνης (ΠΕ 18-41). Το 2007 διορίζεται στην δευτεροβάθμια  εκπαίδευση και προσφέρει τις υπηρεσίες του στα σχολεία (Γυμν. Λύκεια) της Α΄ Δ/βάθμιας Αθήνας. Όλα αυτά τα χρόνια διδάσκει Δραµατική Τέχνη  - Θεατρολογία, αλλά και µε τη δική του επίβλεψη και καθοδήγηση ανέβηκαν οι παραστάσεις:

* «Άσµα ηρωϊκόν και πένθιµον» Οδ. Ελύτη
* «Τα ίδια και τα ίδια» Γ. Σουρή
* «Γέρµα» Λόρκα (Α' Βραβείο στους πανελλήνιους θεατρικούς αγώνες)
* «Φοιτητές» Ξενόπουλου
* «Λυσιστράτη» Αριστοφάνη
* «Τρόµος και αθλιότητα στο Γ' Ράιχ» Μπ. Μπρεχτ (Β' Βραβείο στους
* πανελλήνιους θεατρικούς αγώνες)
* «Ου µόνον δια λόγου» (Μπ .Σαρηγιαννίδη)
* «Όνειρο καλοκαιρινής νύχτας» Σαίξπηρ (Α' Βραβείο στους πανελλήνιους
* θεατρικούς αγώνες)
* «Ο μικρός πρίγκιπας», (Εξυπερι)
* «Ο αρχοντοχωριάτης»( Μολιέρου)
* «Τα ίδια και τα ίδια» (Γ. Σουρή)
* «Παραμύθι χωρίς όνομα»( Ι.Καμπανέλη)
* «Περπατώ εις το δάσος» (Στ.Μιχαηλιδου)
* «Το όνειρο του Ρο» (Στ.Μιχαηλιδου)
* « Εχθρός του λαού» (Ε. Ίψεν)
* «Το κούγκι» (Β Ρώτα)
* « Η αρκούδα»(Α Τσέχωφ )
* « Η πιο δυνατή»(Α. Στρίνμπεργκ)
* « Η ψεύτρα», (Ζ. Κοκτώ)
* «Για λόγους ευθιξίας»(Γ. Γαλίτη)
* « Ο κύκλος με την κιμωλία»( Μπ. Μπρεχτ)

Επίσης στα πλαίσια αναβάθμισης της Σιβιτανιδείου Σχολής έλαβε µέρος ως εκπαιδευτής στο καλοκαιρινό σχολείο. «Σπουδή στη σάτιρα» Με δική του µέριµνα και επίβλεψη δημιουργήθηκαν δυο πολυχώροι στη Σιβιτανίδειο Σχολή.

Κατηγορία:Έλληνες ηθοποιοί
Όρμος Φρασκιών

Ο **Όρμος Φρασκιών** ή απλά **Φρασκιά** είναι ένας μικρός κόλπος στη βόρεια ακτή της Κρήτης. Βρίσκεται 10 χιλιόμετρα βορειοδυτικά του Ηρακλείου, κοντά στα χωριά Ροδιά και Παλαιόκαστρο. Το όνομά του προέρχεται από τη λέξη *φρασκί*, που είναι ένας τύπος πήλινης κυψέλης. Οι λόφοι δίπλα στην ακτή είναι άφθονοι σε θυμάρι και ως εκ τούτου κατάλληλοι για τη μελισσοκομία. Το ενετικό φρούριο του Παλαιόκαστρου χτίστηκε τον 16ο αιώνα νότια του όρμου των Φρασκιών για να προστατεύσει τόσο τα Φρασκιά όσο και τον κόλπο του Ηρακλείου από εχθρικά πλοία.

Πριν από την κατασκευή του σύγχρονου λιμανιού του Ηρακλείου τη δεκαετία του 1920 και ιδιαίτερα κατά τη διάρκεια της Ενετοκρατίας, ο όρμος Φρασκιών ήταν σημαντικός για το θαλάσσιο εμπόριο. Αυτό γιατί τα βαθιά του νερά και η φυσική προστασία που παρείχε από τους συνήθως επικρατούντες βόρειους ανέμους συνιστούσαν ένα ασφαλές αγκυροβόλιο.
Επιπλέον, ο όρμος Φρασκιών λειτουργούσε συμπληρωματικά ως προς το λιμάνι του Ηρακλείου, καθώς τα μικρά βάθη του τελευταίου ανάγκαζαν συχνά τα εμπορικά πλοία να αναλάβουν από το Ηράκλειο μόνο ένα μέρος του φορτίου τους και το υπόλοιπο από τα Φρασκιά.

## Δείτε επίσης
*Βασίλειο της Κάντια
*Ρόκκα α Μάρε
*Ντία

## Αναφορές

## Εξωτερικοί σύνδεσμοι
*''Ponta della Fraschia'', χάρτης του Μάρκο Μποσκίνι

Κατηγορία:Μεσαιωνική Κρήτη
Κατηγορία:Βασίλειο της Κάντια
Κατηγορία:Κράτος της Θάλασσας
Κατηγορία:Γεωγραφία της Κρήτης
Κατηγορία:Όρμοι της Ελλάδας
Λουί Γκαρέλ

Ο **Λουί Γκαρέλ** (*Louis Garrel* ; 14 Ιουνίου 1983) είναι Γάλλος ηθοποιός και σκηνοθέτης. Είναι περισσότερο γνωστός για τον πρωταγωνιστικό του ρόλο στην ταινία *[[The Dreamers (film)|The Dreamers]]*, σε σκηνοθεσία του Μπερνάντο Μπερτολούτσι. Εμφανίζεται τακτικά στις ταινίες του Γάλλου σκηνοθέτη Christophe Honoré, συμπεριλαμβανομένων των *[[Ma Mere|Ma mère]]*, *[[Inside Paris|Dans Paris]]*, *[[Love Songs (2007 film)|Les Chansons d'amour]]*, *[[La Belle Personne]]* και *[[Making Plans For Lena|Non ma fille, tu n'iras pas danser]]*.

## Βιογραφία
Ο Γκαρέλ είναι ο γιος του σκηνοθέτη Φιλίπ Γκαρέλ και της ηθοποιού Μπριζίτ Σάι. Ο παππούς του, Μωρίς Γκαρέλ, και ο νονός του, Ζαν-Πιερ Λεό, είναι επίσης σημαντικοί Γάλλοι ηθοποιοί. Είναι απόφοιτος της Δραματικής Σχολής του Παρισιού.

## Καριέρα
Ο Γκαρέλ ήταν έξι ετών όταν εμφανίστηκε για πρώτη φορά στην ταινία *Le baisers de secours*. Δώδεκα χρόνια αργότερα, εμφανίστηκε στην δεύτερη ταινία του, *Ceci est mon corps*.

Το 2002, ο Γκαρέλ απέκτησε διεθνή αναγνώριση όταν ενσάρκωσε τον δίδυμο αδερφό της Εύα Γκρην στην ταινία *[[The Dreamers (film)|The Dreamers]]*. Ο σκηνοθέτης Μπερνάρντο Μπερτολούτσι τον ανακάλυψε κατά την πρώτη ακρόαση στο Παρίσι. Από τότε, ο Γκαρέλ έχει πρωταγωνιστήσει σε αρκετές γαλλικές ταινίες, μεταξύ των οποίων στην *[[Regular Lovers (film)|Les Amants réguliers]]* (2005), σε σκηνοθεσία του πατέρα του Φιλίπ Γκαρέλ. Τιμήθηκε με το βραβείο Σεζάρ Καλύτερου Υποσχόμενου Ηθοποιού για τον ρόλο του στην ταινία αυτή.

Ανακαλύπτει συνέχεια νέα ταλέντα: πρόβαλε την ικανότητά του στο τραγούδι στην ταινία του Κριστόφ Ονορέ *[[Love Songs (2007 film)|Les Chansons d'amour]]*. Το 2008, ο Γκαρέλ έγραψε και σκηνοθέτησε την ταινία μικρού μήκους *Mes copains*.

## Προσωπική ζωή
Πέρα από τα γαλλικά, ο Γκαρέλ μιλά άπταιστα αγγλικά και ιταλικά.

Ο Γκαρέλ είχε σχέση με τη Βαλέρια Μπρούνι Τεντέσκι από το 2007 έως το 2012. Το 2009 το ζευγάρι υιοθέτησε ένα κοριτσάκι από τη Σενεγάλη, που το ονόμασαν Σελίν.

Τον Ιούνιο 2017, ο Γκαρέλ νυμφεύθηκε το μοντέλο και ηθοποιό Λετισιά Καστά και έγινε ο πατριός των τριών παιδιών της. Το ζευγάρι είναι μαζί από το 2015.

Το 2009, ο Γκαρέλ υπέγραψε μια ψηφοφορία που ζητούσε την απελευθέρωση του σκηνοθέτη Ρομάν Πολάνσκι μετά τη σύλληψή του με τις κατηγορίες του βιασμού ενός 13χρονου κοριτσιού το 1977.

## Φιλμογραφία
### Ως ηθοποιός

### Ως κινηματογραφιστής

### Άλλα βραβεία
*2009: Prix Patrick Dewaere

## Παραπομπές


## Εξωτερικοί σύνδεσμοι

* Επίσημη ιστοσελίδα
* 

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί τηλεόρασης
Κατηγορία:Γάλλοι ηθοποιοί θεάτρου
Κατηγορία:Βραβευμένοι με Σεζάρ
Κατηγορία:Γάλλοι σκηνοθέτες κινηματογράφου
Φλας

Η λέξη **Φλας** μπορεί να σημαίνει:

* τον ομώνυμο μηχανισμό φωτογραφικής μηχανής για τον άπλετο φωτισμό σκοτεινών χώρων ή κατά τις νυχτερινές λήψεις ώστε να βελτιωθεί το αποτέλεσμα
* την λάμψη από το μηχανισμό της φωτογραφικής μηχανής
* τα φώτα του δείκτη κατεύθυνσης, αλλά και το καθένα από τα φώτα οχήματος που αναβοσβήνει με συγκεκριμένη συχνότητα για να προειδοποιήσει τους άλλους ότι το όχημα θα στρίψει αριστερά ή δεξιά
*Flash (κόμικς)
*Τους χαρακτήρες της DC Comics
** Flash (Μπάρι Άλεν)
** Flash (Τζέι Γκάρικ)

* ''The Flash'' (ταινία)
* ''The Flash'' (τηλεοπτική σειρά, 2014)
Κωνσταντία Χριστοφορίδου

Η **Κωνσταντία** **Χριστοφορίδου** είναι Ελληνίδα ηθοποιός.
## Βιογραφικό
Έκανε την πρώτη της εμφάνιση στην τηλεόραση το 1996 σε ένα επεισόδιο της σειράς *Καληνύχτα μαμά*. Ακολούθησαν μικρές εμφανίσεις στις σειρές *Προδοσία*, *Είμαστε στον αέρα*, *Εμείς κι Εμείς*, *Με δύο μαμάδες*. Τη σεζόν 1999-2000 ήταν μέρος του καστ των κωμικών σειρών *Οι Θειοσεβούμενοι* και *Δεν θα μου κάνετε το σπίτι*. Την ίδια περίοδο ξεκίνησε να εμφανίζεται στην πρωινή εκπομπή *Σαν στο σπίτι σας* στο Mega Channel, ως συμπαρουσιάστρια του Φώτη Σεργουλόπουλου και της Μαρίας Μπακοδήμου, υποδυόμενη τη ξαδέρφη Γεωργία. Τη σεζόν 2000-2001 έπαιξε στη σειρά *[[Τι ψυχή θα παραδώσεις μωρή?]]* ενώ τη σεζόν 2002-2003 πρωταγωνίστησε στην κωμική σειρά *[[Η τράπεζα]]*. 

Έγινε ιδιαίτερα γνωστή στο ευρύ κοινό από το ρόλο της Πατρινιάς κομμώτριας κρατούμενης *Λιλίκας Καλλίτση* στην κωμική σειρά *[[Οι Στάβλοι της Εριέτας Ζαΐμη]]* των Ρήγα-Αποστόλου στον ANT1. Εκεί από το 2002 μέχρι το 2004 είχε έναν από τους πρωταγωνιστικούς ρόλους στο καστ της σειράς με μόνιμη παρουσία σε όλα τα επεισόδια. Ακολούθησε ο ρόλος της Βέρας, τη σεζόν 2004-2005, στη ρομαντική κομεντί *[[Κανείς δε λέει σ' αγαπώ]]* όπου έπαιξε μαζί με τον Γιώργο Καραμίχο, την Άννα-Μαρία Παπαχαραλάμπους και τον Κλέωνα Γρηγοριάδη υποδυόμενη μία μητέρα που μεγαλώνει μόνη της το γιο της και ήταν φίλη της κεντρικής ηρωΐδας. Από το 2005 μέχρι το 2006 εμφανίστηκε σε επεισόδια των σειρών *[[Επτά Θανάσιμες Πεθερές]]*, *[[Γάμος με τα όλα του]]*, *[[Πενήντα Πενήντα]]* και *[[Εντιμότατοι κερατάδες]]*. Από το 2008 μέχρι το 2010 υποδυόταν την Λίτσα στην κωμική σειρά *[[L.A.P.D.]]* στο Mega Channel με το ρόλο της να ολοκληρώνεται στα μέσα του δεύτερου κύκλου. Το 2010, έπαιξε στο επεισόδιο "Η νοσοκόμα" της κωμικής σειράς *[[Εργαζόμενη Γυναίκα]]*. Το 2015 επέστρεψε τηλεοπτικά με μία έκτακτη εμφάνιση στο δεύτερο κύκλο της σειράς *[[Μην αρχίζεις τη μουρμούρα]]*.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου